b'\n_START_ARTICLE_\nJocul la\xc8\x99ului\n_START_SECTION_\nLa\xc8\x99ul \xc8\x99i dilema prizonierului\n_START_PARAGRAPH_\n\xc3\x8en jocul la\xc8\x99ului, dac\xc4\x83 oponentul t\xc4\x83u coopereaz\xc4\x83 \xc8\x99i (vireaz\xc4\x83), atunci pentru tine e mai avantajos s\xc4\x83 nu cooperezi (s\xc4\x83 mergi \xc3\xaenainte) - aceasta \xc3\xae\xc8\x9bi ofer\xc4\x83 rezultatul ideal. Dac\xc4\x83 oponentul t\xc4\x83u nu coopereaz\xc4\x83, atunci e mai bine pentru tine s\xc4\x83 cooperezi. Lips\xc4\x83 de cooperare mutual\xc4\x83 produce efectul cel mai r\xc4\x83u (deci unul instabil), cu toate c\xc4\x83 \xc3\xaen dilema prizonierului cel mai r\xc4\x83u rezultat posibil e cooperarea unuia dintre participan\xc8\x9bi \xc8\x99i lipsa de cooperare a celuilalt, o lips\xc4\x83 de cooperare mutual\xc4\x83 fiind stabil\xc4\x83. \xc3\x8en ambele jocuri, cooperarea mutual\xc4\x83 e instabil\xc4\x83._NEWLINE_Se poate remarca c\xc4\x83 dilema prizonierului recompenseaz\xc4\x83 "amabilitatea", "pedeapsa", \xc8\x99i "iertarea" (\xc3\xaen sensul c\xc4\x83 strategiile avantajoase aplicate popula\xc8\x9biilor mixte tind s\xc4\x83 demonstreze aceste atribute), jocul la\xc8\x99ului \xc3\xaencurajeaz\xc4\x83 formarea rela\xc8\x9biilor ierarhice \xc3\xaentre indivizi unde "fiecare \xc3\xae\xc8\x99i \xc8\x99tie locul". Astfel, dac\xc4\x83 cineva ar dori s\xc4\x83 \xc3\xaencurajeze primul set de caracteristici \xc3\xaentr-o societate, atunci el ar \xc3\xaencerca s\xc4\x83 conving\xc4\x83 oamenii c\xc4\x83 fac parte dintr-un joc de tipul dilemei prizonierului \xc3\xaen loc de un joc de tipul jocului la\xc8\x99ului, prin urmare, c\xc4\x83 avantajul ambilor \xc3\xaen caz de cooperare e mai mic dec\xc3\xa2t pierderea \xc3\xaen caz de lips\xc4\x83 de cooperare mutual\xc4\x83; \xc3\xaen mod invers, dac\xc4\x83 cineva dore\xc8\x99te s\xc4\x83 \xc3\xaencurajeze ierarhii stabile, atunci ar convinge oamenii c\xc4\x83 fac parte dintr-un joc de tipul jocului la\xc8\x99ului, ceea ce \xc3\xaenseamn\xc4\x83 c\xc4\x83 pierderea recompensei de c\xc4\x83tre cel care pierde produce un rezultat mai r\xc4\x83u dec\xc3\xa2t lipsa de cooperare mutual\xc4\x83.'